钦定古今图书集成/理学汇编/文学典/第006卷 > 容斋随笔 > 《文章繁省各有当》
## 钦定古今图书集成/理学汇编/文学典/第006卷 > 容斋随笔 > 《文章繁省各有当》

欧阳公《进新唐书表》曰：“其事则增于前，其文则省于
旧。”夫文贵于达而已，繁与省各有当也。《史记？卫青传》：
“校尉李朔、校尉赵不虞、校尉公孙戎奴，各三从大将
军获王，以千三百户封朔为涉轵侯，以千三百户封
不虞为随成侯，以千三百户封戎奴为从平侯。”《汉书》
但云：“校尉李朔、赵不虞、公孙戎奴各三从大将军，封”
朔为涉轵侯，不虞为随成侯，戎奴为从平侯。比于《史
记》五十八字中省二十三字，然不若《史记》朴赡可喜。